Diari Oficial de la Generalitat Valenciana


Sumari del DOGV 5292, del 30-06-2006 (2006/6201)

RESOLUCIÓ de 25 d'abril de 2006, del director general d'Arquitectura, per la qual es disposa la publicació de la designació d'entitat col·laboradora per a la realització d'auditories tècniques i de qualitat per a l'acreditació d'entitats de control i laboratoris de control de qualitat de l'edificació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5292

Data del DOGV
:   30-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6201


Data del document
:   25-04-2006

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * indústria de la construcció
    * centre d'investigació

RESOLUCIÓ de 25 d'abril de 2006, del director general d'Arquitectura, per la qual es disposa la publicació de la designació d'entitat col·laboradora per a la realització d'auditories tècniques i de qualitat per a l'acreditació d'entitats de control i laboratoris de control de qualitat de l'edificació. [2006/6201]  
El Decret 107/2005, de 3 de juny, del Consell de la Generalitat, pel qual s'aprova el sistema d'acreditació d'entitats de control i laboratoris de control de qualitat de l'edificació, disposa en l'article 6, que l'organisme acreditador podrà establir per a determinades àrees tècniques d'assaig o camps d'assistència tècnica d'acreditació, la intervenció d'entitats col·laboradores per a la realització d'auditories tècniques i de qualitat necessàries per a l'acreditació.  
Establix, així mateix, que l'organisme acreditador determinarà les condicions en què actuen estes entitats, les prestacions tècniques i de qualitat que s'ha d'obtindre i les contraprestacions econòmiques màximes que han de percebre per estes.  
L'article 5 del mencionat Decret 107/2005, disposa, que serà l'organisme acreditador d'entitats de control i laboratoris de control de qualitat de l'edificació a la Comunitat Valenciana, la Conselleria competent en matèria d'arquitectura, per mitjà de la direcció general corresponent.  
El Decret 182/2004, d'1 d'octubre, del Consell de la Generalitat disposa en l'article 1, que la Conselleria d'Infraestructures i Transport, és el màxim òrgan responsable del Consell de la Generalitat en matèria d'arquitectura, entre altres. Així mateix, en l'article 4.2, s'indica que, entre les direccions generals que integren la Conselleria figura la Direcció General d'Arquitectura, i en l'article 18 disposa, que el director general d'Arquitectura exercirà les funcions de planificació i desenvolupament de la infraestructura de qualitat en l'edificació, per mitjà de l'acreditació de laboratoris d'assaig i entitats de control de qualitat, entre altres.  
Pel que s'ha exposat abans, esta direcció general resol:  
Primer  
Publicar la designació de l'Associación de Investigación de las Industrias de la Construcción (AIDICO) com a entitat col·laboradora, a l'efecte del que disposa l'article 6 del Decret 107/2005, de 3 de juny, del Consell de la Generalitat.  
Segon  
Les condicions d'acord amb les quals actuarà esta entitat en relació amb l'acreditació d'entitats de control de qualitat de l'edificació, així com les contraprestacions econòmiques que ha de percebre, són les que s'estipulen en el conveni entre la Generalitat Valenciana i l'Associación de Investigación de las Industrias de la Construcción (AIDICO), de 24 de maig de 2004, per a la realització d'activitats d'interés comú durant els anys 2004 al 2007.  
València, 25 d'abril de 2006.. El director general d'Arquitectura: Fernando Mut Oltra.